誓破11期不勝悶局 黎昭昇今期曬冷
2024年04月30日 11:05
東網電視
更多新聞短片
黎昭昇於今期谷草夜賽派遣8駒上陣。
黎昭昇今季暫時取得24場頭馬,成績都算平穩,不過原來呢位新西蘭籍練馬師,至3月20日憑「魔法速遞」取得連捷後,已經食咗超過1個月白果,自3月24日至今,黎廐曾取4亞7季成績,反映練者唔係唔搏!話咁快今期賽事來到5月,相信黎廐都好想盡快破悶局,因為佢喺9場賽事派遣8駒上陣,出馬數量多之餘,唔少都有近績支持。
其中第3場五班1650米,「世界籐王」今季已跑10仗,最近6仗跑入獎金名次表現準繩。此駒戰至1月終在潘頓胯下打開勝門,不過此駒經常有慢閘問題以致姍姍來遲,跑畢上仗後練者今仗著意安排此駒增程至一哩兼打王牌出擊,鬥志毋庸置疑。
至於第9場三班1200米,「穿甲鷹」跑完幾場沙田之後,上仗終於回師谷草主場,結果喺湯普新胯下沿途留後,最後只衝回一席殿軍,今場已經話咁快變咗潘頓接手,回看此駒過往3W評分均在65至70分取得,現時評分有利,抽埋個3檔守番中間再衝,有權重返勝門。